న్యూఢిల్లీ, డిసెంబరు 7: విడాకులు పొందిన మహిళ తరహాలో చట్టబద్ధంగా విడిపోయిన మహిళ కూడా మనోవర్తికి అర్హురాలేనని సుప్రీంకోర్టు పేర్కొంది. ఒక మహిళ దాఖలు చేసిన అప్పీలుపై సీజే దీపక్ మిశ్రా నేతృత్వంలోని ధర్మాసనం ఈ మేరకు వ్యాఖ్యానించింది. సదరు బాధిత మహిళకు మనోవర్తి ఇవ్వకపోవడానికి కారణం కనిపించడం లేదని బెంచి పేర్కొంది. చట్టప్రకారం విడిపోయిన మహిళకు మనోవర్తి పొందేందుకు అర్హత లేదని పట్నా హైకోర్టు ఇచ్చిన తీర్పును ఆమె సుప్రీంలో  సవాలు చేశారు. ఆ మహిళకు నెలకు రూ.నాలుగువేల చొప్పున మనోవర్తి ఇవ్వాలంటూ తొలుత ట్రయల్ కోర్టు తీర్పు ఇవ్వగా, భర్త దాన్ని సవాలు చేస్తూ హైకోర్టులో అప్పీలు చేశారు.
newdhilly, disembaru 7: vidaakulu pondina mahila tarahaalo chattabaddhamgaa vidipoyina mahila kuudaa manovartiki arhuraalenani supreenkortu perkondi. oka mahila daakhalu chesina appeelupai seeje deepak mishra netrutvamloni dharmasana ee meraku vyaakhyaaninchindi. sadaru baadhita mahilaku manovarti ivvakapovadaaniki kaaranam kanipinchadam ledani benchi perkondi. chattaprakaram vidipoyina mahilaku manovarti pondenduku arhata ledani patna hycortu ichina teerpunu aame supreemlo  savalu chesaru. aa mahilaku nelaku roo.naaluguvela choppuna manovarti ivvaalantuu toluta trial kortu teerpu ivvagaa, bharta daanni savalu chestu hycortulo appeelu chesaru.